Umm Al Quwain
An Umm al-Quwain o kundi man Umm Al Quwain (UAQ; Inarabo: أم القيوين; ginluluwás [ʔumː alqajˈwajn]) usá nga syudad han Emiratos Arabes Unidos, kapital o pamunuan han Emirato han Umm al-Quwain. Nahamutáng iní ha daplin han Gulfo han Persia.
Mayda iní 34,637 nga molupyo ngan amo iní an gigutiayi han pito nga mga pamunuan han mga emirato han nasod, pero bisan pa man, upod iní han conurbasyon han Dubai.
Etimolohiya[igliwat | Igliwat an wikitext]
Mga damulaay nga teorya ginpahayag mahiunong han etimolohiya han ngaran nga Umm Al Quwain. An ginkakarawat han kadam-an nga kahulogan amo an pahayag nga an ngaran nangangahulogan nga “iroy han duhá nga gahom” - tikang han pamulong nga "Umm Al Quwatain" (Inarabo: ام القوتين, ginromanisar: Umm Al Quwatain, lit. 'An iroy hin duhá nga gahom'). An duhá nga gahom dinhe agsob nga gintutudlok nga duhá nga kahimo hin mga gahom ha heyograpiya. An mga tuminongnong nagpapahayag hiní han mabaskog nga mga buruhaton ha tuna ngan ha katubigan, mayda liwat iba nga nagtutudlok hiní nga nangangahulogan an duhá nga gahom han ekonomiya ngan agrikultura. Mayda liwat lain nga teorya nga an pulong nga "Quwain" ginkuha tikang han Inarabo nga pulong "Qawn" nga nangangahulogan ‘puthaw‘. Sugad man, mayda natuo nga iní mahiunong hin puthaw dida han lugar.[1][2]
Mga pinambasaran[igliwat | Igliwat an wikitext]
- ↑ "Umm Al Quwain Meaning History Facts And Tourism". futurearab.com. 22 Nobyembre 2017.
- ↑ Dudley, Dominic (6 Disyembre 2019). "Where Middle East Countries Get Their Names From". Forbes.com.
zsm_Latn war_Latn war_Latn war_Latn war_Latn war_Latn eng_Latn eng_Latn